Китай започва да тества ваксини срещу коронавируса върху хора Китай е одобрил изпробването върху хора на три експериментални ваксини срещу новия коронавирус , съобщи Reuters , като цитира държавната информационна агенция Xinhua . Ваксините се разработват от базираното в Пекин звено на листваната на Nasdaq Sinovac Biotech и Уханския институт за биологични продукти , който е клон на държавната China National Pharmaceutical Group . През март Китай даде зелена светлина за клиничен тест на друга ваксина срещу коронавируса , разработена от Китайската академия за военно - медицински науки и листваната в Хонконг биотехнологична компания CanSino Bio . В САЩ вече две компании тестват ваксина срещу коронавируса . Производителят на лекарства Moderna обяви през март , че ще започнат изпробването на нова ваксина . Американската компания Johnson & Johnson също планира до септември да започне тестване върху хора на нейната ваксина слещу коронавирус . Българска ваксина срещу Covid - 19 се разработва в Института по микробиология на БАН , потвърди за Economy.bg доц . д - р Пенка Петрова - директор на Института . По думите й тя ще е готова поне след година .